b'\n_START_ARTICLE_\nDomino\n_START_SECTION_\nBrikker og serier\n_START_PARAGRAPH_\nDomino-brikker er rektangul\xc3\xa6re og dobbelt s\xc3\xa5 lange som de er brede. En linje midt p\xc3\xa5 brikken deler den i to kvadrater. V\xc3\xa6rdien af hver side er lig med antallet af \xc3\xb8jne. Domino-brikker findes i s\xc3\xa6t, hvor det mest almindelige s\xc3\xa6t (dobbelt-seks) har v\xc3\xa6rdierne fra 0 (ingen \xc3\xb8jne) til 6._NEWLINE_Brikkerne bliver ben\xc3\xa6vnt efter deres v\xc3\xa6rdier; f.eks. 2\xe2\x80\x935 eller 5\xe2\x80\x932 er to m\xc3\xa5der at beskrive den domino-brik, der har v\xc3\xa6rdierne 2 og 5. Brikker, som har den samme v\xc3\xa6rdi i begge ender kaldes "dobbelt", og ben\xc3\xa6vnes typisk dobbelt-nul, dobbelt-en, etc. _NEWLINE_Hver brik er et del af en serie og de to v\xc3\xa6rdier, f.eks. 0\xe2\x80\x933 h\xc3\xb8rer b\xc3\xa5de til blank serie (eller nul-serien) og til tre-serien. Naturligvis er dobbelt-brikker en undtagelse, da hver "dobbelt" kun tilh\xc3\xb8rer en serie. I domino-spillet 42, tilh\xc3\xb8rer dobbelt-brikkerne en ekstra serie af dobbelte, s\xc3\xa5 f.eks. dobbelt-seks 6\xe2\x80\x936 tilh\xc3\xb8rer b\xc3\xa5de 6-serie og en serie af dobbelt-brikker.'